CELEX: 62011CN0056
Language: sk
Date: 2011-02-08 00:00:00
Title: Vec C-56/11: Návrh na začatie prejudiciálneho konania, ktorý podal Oberlandesgericht Düsseldorf (Nemecko) 8. februára 2011 — Raiffeisen-Waren-Zentrale Rhein-Main e.G./Saatgut-Treuhandverwaltungs GmbH

14.5.2011   
            
            
               SK
            
            
               Úradný vestník Európskej únie
            
            
               C 145/7
            
         Návrh na začatie prejudiciálneho konania, ktorý podal Oberlandesgericht Düsseldorf (Nemecko) 8. februára 2011 — Raiffeisen-Waren-Zentrale Rhein-Main e.G./Saatgut-Treuhandverwaltungs GmbH
   (Vec C-56/11)
   2011/C 145/08
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberlandesgericht Düsseldorf
   
      Účastníci konania pred vnútroštátnym súdom
   
   
      Žalobkyňa: Raiffeisen-Waren-Zentrale Rhein-Main e.G.
   
      Žalovaná: Saatgut-Treuhandverwaltungs GmbH
   
      Prejudiciálne otázky
   
   
               1.
            
            
               Je informačná povinnosť spracovateľa upravená článkom 14 ods. 3 šiestou zarážkou nariadenia (ES) č. 2100/94 (1) a článkom 9 ods. 2 a 3 nariadenia (ES) č. 1768/95 (2) odôvodnená len vtedy, ak sa žiadosť majiteľa práv k odrodám rastlín o poskytnutie informácií doručí spracovateľovi pred koncom príslušného (v prípade viacerých posledného) hospodárskeho roka?
            
         
               2.
            
            
               V prípade kladnej odpovede na prvú otázku:
               Ide o žiadosť o poskytnutie informácií «v stanovenej lehote“ už v tom prípade, ak majiteľ práv k odrodám rastlín vo svojej žiadosti tvrdí, že má k dispozícii dôkazy o tom, že zberový produkt, ktorý získal poľnohospodár menovite označený v žiadosti sadením množiteľského materiálu chránenej odrody, spracovateľ pripravil alebo má v úmysle pripraviť na účely pestovania, alebo sa musia tvrdenia o poskytnutie informácií adresovanej spracovateľovi preukázať v žiadosti (napríklad zaslaním kópie vyhlásenia poľnohospodára o preseve)?
            
         
               3.
            
            
               Môžu dôkazy, na základe ktorých vzniká povinnosť spracovateľa poskytnúť informácie, vyplývať z toho, že spracovateľ — ako osoba poverená majiteľom práv — vykonáva zmluvu na rozmnožovanie osiva na účely výroby spotrebného osiva chránenej odrody, ktorú uzatvoril majiteľ práv s poľnohospodárom vykonávajúcim množenie, aj v tom prípade a z toho dôvodu, že poľnohospodár má v rámci vykonávania zmluvy na rozmnožovanie osiva fakticky možnosť použiť časť osiva určeného na množenie na účely presevu?
            
         
      (1)  Nariadenie Rady (ES) č. 2100/94 z 27. júla 1994 o právach Spoločenstva k odrodám rastlín (Ú. v. ES L 227, s. 1; Mim. vyd. 03/016, s. 390).
   
      (2)  Nariadenie Komisie č. 1768/95 z 24. júla 1995, ktoré ustanovuje pravidlá poľnohospodárskych výnimiek pre potreby článku 14 ods. 3 nariadenia Rady (ES) č. 2100/94 o ochrane práv odrôd rastlín v Spoločenstve (Ú. v. ES L 173, s. 14; Mim. vyd. 03/018, s. 63).